section_heading: Radnja
paragraph_text: U međuvremenu, Junior odluta iz svojeg doma u kućnom ogrtaču, iskoristivši zaspalog Tommyja koji ga je trebao čuvati. Junior se odvozi do Avenije Bloomfield gdje je njegov brat, Johnny Boy, nekada držao okupljalište obitelji Soprano. Umjesto okupljališta pronalazi crkvenu fasadu. Jedan od starijih župljana podsjeća ga kako je to nekad bila talijanska četvrt. Junioru prilazi mladić i grubo mu kaže kako ondje nije poželjan te ga isprati iz crkve. Zbunjeni Junior ostavlja auto. Janice i Bobby preko telefona se svađaju što napraviti nakon što joj je on javio kako je Junior odlutao. Ona se želi obratiti Tonyju, ali on želi sam potražiti Juniora te joj kaže da dođe do Juniorove kuće u slučaju da se on vrati.